b'\n_START_ARTICLE_\nAnitra Lucander\n_START_PARAGRAPH_\nAnitra Maria Ingeborg Lucander (23. tammikuuta 1918 Helsinki \xe2\x80\x93 2. toukokuuta 2000) oli suomalainen taidemaalari, abstraktin taiteen edell\xc3\xa4k\xc3\xa4vij\xc3\xb6it\xc3\xa4 Suomessa._NEWLINE_Lucander opiskeli Vapaassa taidekoulussa. Lucander oli niiden ensimm\xc3\xa4isten joukossa, jotka toivat abstraktin taiteen Suomeen sotien j\xc3\xa4lkeen. H\xc3\xa4nt\xc3\xa4 pidet\xc3\xa4\xc3\xa4n hienostuneena modernistina. H\xc3\xa4n lahjoitti vuonna 1983 Joensuun taidemuseoon piirustuksia ja grafiikkaa. H\xc3\xa4nen teoksiaan on runsaasti muissakin kotimaisissa kokoelmissa, kuten Imatran taidemuseossa, Amos Andersonin taidemuseossa, Saastamoisen s\xc3\xa4\xc3\xa4ti\xc3\xb6n kokoelmassa ja Kajaanin taidemuseossa sek\xc3\xa4 Ateneumin taidemuseossa ja Helsingin kaupungin taidemuseossa. _NEWLINE_Lucanderille my\xc3\xb6nnettiin Pro Finlandia -mitali 1969._NEWLINE_Anitra Lucanderin laaja n\xc3\xa4yttely oli Emmassa vuonna 2011.'